ཟླ་དང་པོའི་ཚེས་ཉེར་གསུམ་ཉིན།མཚོ་སྔོན་ཞིང་ཆེན་ཏང་ཨུའི་སྐབས་བཅུ་གསུམ་པའི་ཚང་འཛོམས་གྲོས་ཚོགས་ཐེངས་གསུམ་པ་གྲོལ་མ་ཐག་ཏུ།ཞིང་ཆེན་སྲིད་གཞུང་ཏང་ཙུའུ་ཡིས་དེར་མཐུད་ནས་མགྱོགས་མྱུར་ངང་རྒྱ་སྐྱེད་གྲོས་ཚོགས་བསྡུས་ཏེ།སྲིད་གཞུང་མ་ལག་གིས་ཞིང་ཆེན་ཏང་ཨུའི་སྐབས་བཅུ་གསུམ་པའི་ཚང་འཛོམས་གྲོས་ཚོགས་ཐེངས་གསུམ་པའི་དགོངས་དོན་ལག་ལེན་མཐར་ཕྱིན་བྱེད་པར་བཀོད་སྒྲིག་བྱས།མཚོ་སྔོན་ཞིང་ཆེན་སྲིད་གཞུང་གི་ཏང་ཙུའུ་ཧྲུའུ་ཅི།ཧྲིན་ཀྲང་ཝང་ཅན་ཅོན་གྱིས་ནན་གྱིས་བསྟན་དོན།ལས་རིམ་ཁག་སོ་སོའི་དམིགས་འབེན་འོས་འགན་གཏན་འབེབས་བྱས་ཡོད་པས།གནད་འགག་ནི་དངོས་འབེབས་བྱ་བ་དམ་པོར་འཛིན་རྒྱུ་དེ་ཡིན།སྲིད་གཞུང་མ་ལག་གིས་ཞིང་ཆེན་ཏང་ཨུའི་སྐབས་བཅུ་གསུམ་པའི་ཚང་འཛོམས་གྲོས་ཚོགས་ཐེངས་གསུམ་པའིབཀོད་སྒྲིག་དང་ཧྲུའུ་ཅི་ཝང་གོ་ཧྲིན་གྱིས་བཏོན་པའི་བླང་བྱ་ལྟར་དུ།ཚང་འཛོམས་གྲོས་ཚོགས་ཀྱི་དགོངས་དོན་ལ་གོ་བ་མཐིལ་ཕྱིན་པ་ལོན་ཐུབ་དགོས་པ་དང་།གནད་སའི་བྱ་བ་དམ་པོར་འཛིན་པ།འཆར་འགོད་ཡུན་རིང་འཐེན་པ་དང་དུས་ཡུན་ཐུང་ཐུང་ནང་བཀོད་སྒྲིག་བྱེད་པའི་ཐད་ཤུགས་བསྣན་ནས།བསམ་བློའི་སྙིང་སྟོབས་ཆེན་པོ་དང་དངོས་གཉེར་གྱི་བྱ་བའི་བྱེད་ཕྱོགས་བཟང་བོ་རང་རྒྱུད་ལ་བཅངས་ཏེ།གོམ་པ་གང་རེ་གང་རེ་བྱས་ཏེ་ལོ་ཧྲིལ་བོའི་དམིགས་འབེན་འགན་འཁྲི་ཡོངས་འགྲུབ་བྱེད་དགོས་ཟེར།